Дзіцячы дом сямейнага тыпу ў Слоніме здадуць у эксплуатацыю ў 2013 годзе. Пра гэта 26 лютага на абласной калегіі паведаміў начальнік упраўлення адукацыі Гродзенскага аблвыканкама Аляксандр Сонгін, перадае БЕЛТА. У Слоніме гэта будзе ўжо другі дзіцячы дом. Першы дзіцячы дом сямейнага тыпу адкрыўся ў горадзе ў 2011 годзе. Яго гаспадары Вольга і Аляксандр Рудкоўскія выхоўваюць 10 дзяцей, восем з якіх прыёмныя. У Гродзенскай вобласці сёлета запланавана здаць у эксплуатацыю пяць новых аб’ектаў адукацыі. Гэта яслі-сад у Лідзе і Ашмянах, школа ў вёсцы Доцішкі Воранаўскага раёна і два дамы сямейнага тыпу ў Гродзенскім і Слонімскім раёнах. Заметили ошибку? Выделите текст, нажмите Ctrl+Enter и оставьте замечание!